ཞིན་ཧྭ་གསར་འགྱུར་ཁང་གི་གློག་འཕྲིན་ལྟར།ཀྲུང་གོ་རྒྱལ་སྤྱིའི་ནང་འདྲེན་འགྲེམ་སྟོན་འདུ་ཚོགས་སྐབས་དང་པོ་ཚེས་ལྔ་ཉིན་ཧྲང་ཧེ་ནས་ཚོགས་འགོ་བརྩམས།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་འདུ་ཚོགས་འགོ་རྩོམ་པའི་མཛད་སྒོར་ཞུགས་པར་མ་ཟད་ཁ་ཡིག་ལ་གསར་གཏོད་དཀྱེལ་ཡངས་ཀྱི་སྒོ་འབྱེད་རྣམ་པའི་འཛམ་གླིང་དཔལ་འབྱོར་མཉམ་སྐྲུན་བྱེད་དགོས་ཞེས་པའི་གཙོ་དོན་གསུང་བཤད་གནང་།ཁོང་གིས་ནན་གྱིས་བསྟན་དོན།ལོ་རྒྱུས་ལ་ཕྱིར་ལྟ་བྱས་ཏེ་སྒོ་འབྱེད་མཉམ་ལས་བྱེད་པ་ནི་རྒྱལ་སྤྱིའི་འབྱོར་འཚོང་གསོན་ཤུགས་ཇེ་དྲག་ཏུ་གཏོང་བའི་སྒུལ་ཤུགས་གལ་ཆེན་ཡིན་པ་དང་།དེང་སྐབས་ལ་རྐང་བཙུགས་ནས་སྒོ་འབྱེད་མཉམ་ལས་བྱེད་པ་ནི་འཛམ་གླིང་གི་དཔལ་འབྱོར་གཏན་འཇགས་ངང་བསྐྱར་དར་འབྱུང་བར་བྱེད་པའི་དངོས་ཡོད་བླང་བྱ་ཡིན་ལ།མ་འོངས་པར་རྒྱང་ལྟ་བྱས་ཏེ་སྒོ་འབྱེད་མཉམ་ལས་བྱེད་པ་ནི་མིའི་རིགས་ཀྱི་སྤྱི་ཚོགས་རྒྱུན་ཆད་མེད་གོང་དུ་སྤེལ་བའི་དུས་རབས་ཀྱི་རེ་བ་ཡིན་པས།རྒྱལ་ཁབ་ཚང་མས་སྒོ་འབྱེད་མཉམ་ལས་ལ་སྐུལ་འདེད་གཏོང་བ་དང་ཐུན་མོང་གི་འཕེལ་རྒྱས་མངོན་འགྱུར་བྱས་ནས།མིའི་རིགས་ལ་སྔར་ལས་མཛེས་སྡུག་ལྡན་པའི་མ་འོངས་པ་བསྐྲུན་དགོས།ཀྲུང་གོས་ཆུ་ཚད་སྔར་ལས་མཐོ་བའི་སྒོ་འབྱེད་ལ་སྐུལ་འདེད་གཏོང་བའི་གོམ་སྟབས་མཚམས་འཇོག་མི་སྲིད་པ་དང་།སྒོ་འབྱེད་རྣམ་པའི་འཛམ་གླིང་དཔལ་འབྱོར་འཛུགས་སྐྲུན་ལ་སྐུལ་འདེད་གཏོང་བའི་གོམ་སྟབས་མཚམས་འཇོག་མི་སྲིད་ལ།མིའི་རིགས་ཀྱི་ལས་སྐལ་གཅིག་པའི་ཐུན་མོང་ཚོགས་པ་འཛུགས་པར་སྐུལ་འདེད་གཏོང་བའི་གོམ་སྟབས་མཚམས་འཇོག་མི་སྲིད་ཟེར།